Comite Olimpico Arubano

**Comité Olímpico Arubano** (abrevia **COA**) ta un organisacion deportivo di Aruba y miembro di Comite Olimpico Internacional (COI). 

## Historia
Dia 21 di augustus 1985 a funda Comité Olímpico Arubano pa fungi como Comite Olimpico Nacional (CON) despues cu Aruba adkeri su status como pais autonomo dentro di Reino Hulandes. Cu esaki Aruba ta bandona e Comité Olímpico di Antias Hulandes (NAOC). E fundadonan tabata 14 federacion di deporte Arubano: Amateur Baseball Bond Aruba, Arubaanse Atletiekbond, Arubaanse Voetbalbond, Aruba Amateur Weightlifting Association, Aruba Basketballbond, Aruba Boxing Association, Aruba Lawn Tennis Bond, Aruba Judo Association, Aruba Schietbond, Aruba Softballbond, Aruba Table Tennis Association, Aruba Volleyball Association, Badmintonbond Aruba y Korfbalbond Aruba. 

Desde 1986 COA tin reconocimento oficial di Comite Olimpico Internacional y ta forma como tal parti di e movemento olimpico. Mescos pa cada CON su mision ta pa desaroya y proteha e "Movemento Olimpico" den su pais y pa haci esaki conforme e Carta Olimpico. Segun stipulacion di e Carta Olimpico COA ta autorisa pa manda atletanan Weganan Olimpico. E prome biaha cu e atletanan a representa pais Aruba na e weganan olimpico tabata na e Weganan Olimpico di Seoul (Sur Korea) na 1988.

COA a cuminsa opera na 1994 for di un espacio den stadion Guillermo Prospero Trinidad na Oranjestad. Na 2019 e ta muda su sede pa Vondellaan 27, cual a wordo inaugura dia 11 di mart 2023 despues di un renobacion total. Ademas di ta miembro di IOC e ta afilia na varios organisacion deportivo internacional, entre nan ACNO/ANOC (*Association of National Olympic Committees*), PANAM Sports, ODESUR (*Organización Deportiva Suramericana*), ODECABE (*Organización Deportiva Centroamericana y Caribe*) y CANOC (*Caribbean Association of National Olympic Committees*).

## Lista di Presidente
* Teodulo (Dooley) Tromp (1985-1995)
* Rudy Leysner (1995-1996)
* Ling Wong (1997-2000)
* Alonso Tromp (2000-2003)
* Leo Maduro (2004-2008)
* Roy Mezas (2009-2013)
* Edwin Roos (2013-2017)
* Roy Mezas (2017-2021)
* Wanda Broeksema (2021-presente)

## Directiva
E hunta di directiva di COA (2025-2028) ta consisti di Wanda Broeksema, presidente; Randall van Trigt, vicepresidente; Nicole Hoevertsz, secretario general; Maarten Willems, segundo secretario general; Marilyn Ellis, tesorero; Marushka Lee-Tromp, comisario y Monica Pimentel, miembro cu ta forma parti di e directiva como presidente di e comision di atleta.

## Galeria

Aruba Olympic Committee new HQ 17 38 05 386000.jpeg|Sede di COA na Vondellaan 27.
Aruba Olympic Committee new HQ 17 37 55 665000.jpeg|Bishita di Thomas Bach na 2023 durante apertura di e sede di COA.
Aruba Olympic Committee new HQ 17 37 47 886000.jpeg|Presidente IOC, Thomas Bach, cu miembronan di directiva di COA, Nicole Hoevertsz y Wanda Broeksema.
Aruba Olympic Committee new HQ.jpeg|Mural di Paul Wong riba muraya na banda representando ramonan di deporte olimpico.
Aruba Olympic uniform 2020 18 02 56 855000.jpeg|Trahe di Aruba pa e apertura di Weganan Olimpico 2020 na Tokyo, diseña pa Magaly Maduro.


## Mira tambe
* Aruba na Weganan Olimpico
* Aruba na Weganan Panamericano

## Link externo
* Website oficial di COA
*Aruba - Website oficial di COI